alexandrainst/scandi-wiki huggingface dataset:
Eau de vie

Eau de vie, eau-de-vie, er ei fransk nemning for brennevin og tyder livets vatn. I Noreg har nemninga eau de vie framfor alt vore nytta om brennevin som er framstilt ved destillasjon av vin laga av druer, men som etter gjeldande lover og føresegner ikkje kan verte merka og marknadsførd som cognac. Men i Frankrike er eau-de-vie ei vid nemning som femner om alle typar brennevin, utan omsyn til kva slags råvare som er nytta. Såleis vert til dømes akevitt laga av potet, calvados laga av eple, rom laga av reststoffar frå sukkerproduksjonen, omtalt  i Frankrike som eau-de-vie.

Nemninga «eau de vie» er av latinsk opphav, aqua vitæ, som likeeins tyder livets vatn. Ordbruken skriv seg frå mellomalderen, då brennevin vart utvikla av alkymistar som ynskte å finne fram til ein eliksir som skulle hindre aldring og gje eit langt liv. Brennevin teke regelmessig i små dosar vart rekna som livslengjande, og  i lange tider frametter vart brennevin nytta som medisin og botemiddel for sjukdomar og lyte av mange slag. På norsk har det latinske aqua vitæ vorte til ordet akevitt og festa seg som nemninga på ein type brennevin krydra med urter, særleg karve.

Brennevin
Franske ord og uttrykk
Olav J. Befring

Olav J. Befring () var ein norsk bonde, sjølvlærd botanikar og amatørastronom. Han var frå  Jølster. Som botanikar gav Befring i 1981 ut Jølstrafloraen. Der skreiv han mellom anna utførleg om ballastplantar, t.d. fjøreknappen.

Befring vart tildelt Fylkeskulturprisen i 1985.

Bibliografi

Bøker

I tidsskrift - eit utval 
 Lokalhistoriske artiklar Sogn og Fjordane

Kjelder
 Fylkesleksikon Sogn og Fjordane 
Gravminner i Norge

Bakgrunnsstoff
 Om Olav J. Befring i Lokalhistoriske artiklar Sogn og Fjordane

Norske botanikarar
Norske sakprosaforfattarar
Forfattarar frå Jølster
Sverre J. Befring

Sverre J. Befring () var ein norsk bonde. Han var frå  Jølster. Befring var leiar i mange år i Stardalen mannskor, og har tonesett fleire songar for koret. Han omkom 21. juli 2003 saman med syskena Johanna Tomina og Bjarne i ei silogassulukke på heimegarden.

Bibliografi

Bøker

I tidsskrift - eit utval 
 Lokalhistoriske artiklar Sogn og Fjordane

Kjelder
 Om Sverre J. Befring i Fylkesleksikon Sogn og Fjordane
 Gravminner i Norge

Bakgrunnsstoff
 Om Sverre J. Befring i Lokalhistoriske artiklar Sogn og Fjordane
 

Norske sakprosaforfattarar
Forfattarar frå Jølster
Nynorskforfattarar
Methicillin-resistente gule stafylokokkar

Methicillin-resistente gule stafylokokkar (avstytt MRSA etter vitskapleg artsnamn S. aureus) er gule stafylokokkar (Staphylococcus aureus) som toler methicillin og mange andre antibiotikum. Methicillin er ikkje lenger nytta klinisk og er heller ikkje lenger produsert kommersielt, men MRSA-bakteriar er òg resistente mot alle antiobiotikum basert på β-lactam, utanom den siste generasjonen av kefalosporin.

Methicillin vart introdusert i 1959, og året etter, i 1960, vart dei fyrste tilfella av methicillin-resistens rapporterte frå eit sjukehus i Guildford nær London. Før 1990 var dei fleste MRSA-bakteriane knytte til sjukehus (på engelsk avstytt HA-MRSA), men etter kvart vart menneske òg smitta av MRSA utanfor helseinstitusjonar (på engelsk avstytt CA-MRSA). I tillegg finst det MRSA-bakteriar knytte til storfe (på engelsk avstytt LA-MRSA).

Kjelder 

Stafylokokkar
Antibiotikaresistente bakteriar
Penicillium oxalicum

Penicillium oxalicum er ein penselmuggsopp. Han lagar oksalin og roquefortin som eit mellomprodukt i syntesen av oksalin. Ei fylogenetisk undersøking fann at han vart ein eigen art før både Penicillium griseofulvum og penicillinmugg.

Kjelder 
 
 

Penselmuggsoppar
Ole Ramshus Sælthun

Ole Ramshus Sælthun () er ein norsk journalist og forfattar. Han er frå Lærdal.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Ole Ramshus Sælthun: Tindesamlar
 Fylkesmagasinet 2016

Norske kriminalforfattarar
Forfattarar frå Lærdal
Hjalmar Hjorth Boyesen

Hjalmar Hjorth Boyesen () var ein norsk professor og forfattar. Han vaks opp på Fredriksvern, Kongsberg og på Systrond i Leikanger kommune. Boyesen hadde utdanninga si i tysk og skandinavisk litteratur frå universitet i Leipzig og universitetet i Oslo. 
Han reiste til Amerika i 1869. 

Boyesen vart professor i germansk litteratur 1873, og vert rekna som ein av dei viktigaste norske kulturberarane i det norske miljøet i Amerika. Han skreiv mange bøker om litteratur og samfunnskritikk.

Bibliografi

Bøker

Kjelder
 Om Hjalmar Hjorth Boyesen i Fylkesleksikon Sogn og Fjordane

Bakgrunnsstoff
 Om Hjalmar Hjorth Boyesen i Lokalhistoriske artiklar Sogn og Fjordane

Norske sakprosaforfattarar
Norske dramatikarar
Norske lyrikarar
Norske novelleforfattarar
Norske romanforfattarar
Forfattarar frå Leikanger
Norsk-amerikanarar
Norske professorar
Destillasjon

Destillasjon eller destillering er ein prosess som vert nytta for å skilje frå kvarandre komponentar med ulike kokepunkt i ei væske ved å varme opp væska til damp som deretter vert kondensert (det vil seie å avkjøle dampen, så han går over til væske att). Den eller dei komponentane i væska som skal takast vare på, vert kalla destillat.

Metoden vert nytta i mange samanhengar. I dei såkalla oljeraffineria vert til dømes bensin og andre produkt skilde ut frå råolja ved hjelp av destillasjon. Metoden vert òg nytta for å framstille alkohol av alkoholhaldig væske, som til dømes for å laga brennevin ved å destillere vin. Både drikkevatn og salt kan lagast av sjøvatn ved å reinska vatnet for saltet ved å late vatnet fordampe og deretter kondenserast. Destillert vatn til medisinsk eller teknisk bruk er vatn som er reinska for mikroorganismar, metallsaltar og anna som er løyst opp i vanleg drikkevatn frå vassverk eller i sjøvatn, og på dette viset òg vorte sterilisert.

Dersom ei blanding av to væsker med kokepunkt som ligg nær kvarandre skal skiljast frå kvarandre, er det vanskeleg å få destillatet reint i ein operasjon, og destillasjonen må gjerast i to eller fleire omgangar. Slik gjentaking av destillasjonen vert kalla rektifikasjon, og er vanleg ved til dømes framstilling av sprit for å få reinast mogleg destillat. Når det skal skiljast ut fleire ulike destillat med ulike kokepunkt i eit blandingsvæske, vert det fyrste destillatet utgangspunktet for ein ny destillasjon ved ein annan og lågare temperatur, som deretter vert utgangspunkt for ein nye destillasjon ved ein annan temperatur, og slik bortetter. På dette viset får ein til dømes fram av råolja både propan, bensin og andre produkt, som tungolje og bitumen (asfalt), der propan og bensin har låge kokepunkt, og bitumen høgt kokepunkt.

Destillering
Leif Mork

Leif Mork () var ein norsk bonde og forfattar. Han var frå Stryn.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder

Norske sakprosaforfattarar
Forfattarar frå Stryn
Aspergillus nidulans

Aspergillus nidulans er ein strålemuggsopp som har vore nytta som ein modellorganisme for eukaryotar. Ei sekvensering av genomet med ein storleik på over 30 megabasar vart publisert i 2005.

A. nidulans produserer penicillin, men i mykje mindre mengder enn penicillinmugg.

Kjelder 

Strålemuggsoppar
Modellorganismar
Horisontal genoverføring

Horisontal genoverføring er prosessen der organismar, i hovudsak bakteriar og arkar, kan ta opp gen og andre DNA-sekvensar  frå organismar, og skil seg soleis frå øksling, der DNA går frå forelder til avkom.

I bakteriar hender horisontal genoverføring gjennom tre ulike mekanismar:

 sella tek opp i seg nake DNA frå omgjevnadene (kalla transformasjon)
 bakterisella er i fysisk kontakt med sella ho får DNA frå (kalla konjugasjon)
 det nye DNA-et kjem gjennom ein bakteriofag (kalla transduksjon)

Horisontal genoverføring kan henda mellom organismar frå vidt ulike taksonomiske einingar, til dømes frå prokaryotar til eukaryotar. Fleire kopiar av Wolbachia-genom, ei slekt av bakteriar som mellom anna koloniserer ulike leddyr, vart funne i genomet til fruktfluga Drosophila ananassae.

Kjelder 

Genetikk
Cappelen-saka

Cappelen-saka er ei norsk straffesak mot nordmannen Gjermund Cappelen og eit kriminelt nettverk kalla «Cappelen-ligaen». Cappelen omtalar seg som hasjbaron og har tilstått å stå bak ein av dei største innføringane av narkotika til Noreg nokosinne. I 2015 vart fleire medlemmar av Cappelen-ligaen dømde til fengsel etter mafiaparagrafen, medan rettssakene mot Gjermund Cappelen og ein korrupsjonstiltalt politimann, Eirik Jensen, enno pågår. Eirik Jensen vart dømd i Tingretten i 2017, og han anka.

Jensen kom i 2015 med ei bok med si side av saka.

Kjelder

Norske rettssaker
Hendingar i 2016
Hendingar i 2017
Narkotikahandel i Noreg
Tyrkarar

Tyrkarar i snever forstand er eit tyrkisktalande folkeslag som hovudsakleg lever i Tyrkia. I vidare forstand kan det visa til tyrkiske folk, ei rekkje folkegrupper som snakkar tyrkiske språk og har røter til eit nomadefolk som på herska over området frå Mongolia til Svartehavet på 500-talet. Det finst minoritetar av etniske tyrkarar i område som tidlegare høyrde til Det osmanske riket. I nyare tid er det også blitt danna ein diaspora av utvandra tyrkarar, særleg i Vest-Europa.

Kjelder

Denne artikkelen bygger på «Turkish people» frå ,  den 5. januar 2017.  

 
Tyrkiske folk
Asbjørn Tyssen

Asbjørn Tyssen () er ein norsk konservator og forfattar. Han er oppvaksen på Voss, utdanna i Bergen og busett i Førde. Tyssen er utdanna etnolog frå Universitetet i Bergen. Han var tilsett på Sunnfjord Museum frå 1992 til 2017.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Kulturnett Sogn og Fjordane

Bakgrunnsstoff
 Om Asbjørn Tyssen i Lokalhistoriske artiklar Sogn og Fjordane
Og dette skal vere journalistikk

Forfattarar frå Førde
Norske sakprosaforfattarar
Norske etnologar
Norske konservatorar
Orknøyjarlane

Orknøyjarlane var hovdingar og stormenn som i norrøn tid rådde over øyriket vest i havet. Kjerneområdet deira var Orknøyane og Shetland, men til ulike tider rådde dei òg over deler av «Katanes» (Caithness i Skottland) og «Sudrland» (Sutherland i Skottland), dei skotske øyane, deler av Irland og heilt sør til øya Man.

Mørejarlsætta 
Dei første, kjende orknøyjarlane høyrde til i Mørejarlsætta. Det er ei hypotese at Ragnvald Mørejarl, som ættling i ei «sjøkongeætt» i røynda var arvingen til eit etablert, sjølvstendig sjørike på Orknøyane. Kanskje var ikkje Sigurd jarl den mektige den første orknøyjarlen, men rett og slett berre den første som sogeskrivarane på 1200-talet hadde kunnskap om. Den første som er nemnt i sogene som hadde hadde herredømet over Orknøyane, var Ragnvald Mørejarl (han levde på 800-talet og døydde omkring 892), og dei fleste av jarlane fram til om lag 1231 kunne rekne ætta si attende til han. Det norrøne sogeverket orknøyingasoga vart nedskrive omkring år 1200 og handlar om livet til jarlane i denne perioden:

Jarlane var i tida fram til 1468 ofte underordna kongane i Noreg, men til tider òg kongane i Skottland for områda på det skotske fastlandet. Det er likevel noko uvisst i kor stor grad dei første orknøyjarlane var underlagt norsk herredøme. Den eldste kjelda som gir oss konkret opplysning om dette, er Beretningen om Hamburg stift av Adam av Bremen, der det i tredje bok, kapittel 17, blir sagt at kong Harald Hardråde la under seg øyane i 1066, då han hadde lagt ut på hærferd for å erobre England. 

I 1266 selde kong Magnus Lagabøte Sudrøyane (Hebridane) og Man til den skotske kongen (Perthtraktaten). I 1468 vart Orknøyane pantsett til den skotske kongen av Kristian I av Danmark/Noreg og i 1469 Hjaltland (Shetland). Øyane vart seinare ikkje løyst ut.

Jarletittelen 
Når hovdingane i Mørejarlsætta hadde tittelen «jarl», blir dette ofte sett synonymt med «kongens jarl» - noko som er ei historisk mistolking. «Jarl» er ein eldgamal, sjølvstendig hovdingtittel som truleg er eldre enn konge-tittelen. (Om jarle-tittelen, sjå Norges Historie v/Bugge.) Den eldste nemninga blir oftast gitt tydinga «fri mann av god ætt og høg byrd», men ordet skriv seg òg frå stammenamnet heruler. Orknøyjarlane kalla seg opphavleg for «jarl» fordi det var ein nedarva tittel i deira ætt, til liks med jarlane i Håløygeætta.  I styringstida til kong Olav Haraldsson vart det sagt at Orm Eilivsson var jarl og at det skulle vere berre  éin jarl om gongen i Noreg. Orknøyjarlane kom ikkje inn under denne «regelen» og vart like fullt kalla jarlar sjølv etter at dei  reelt sett vart underordna norske kongar.

Referansar

Bakgrunnsstoff 
 Orknøyingasoga omsett av Gustav Indrebø (Oslo 1929)
 Orknøyingenes saga omsett av Anne Holtsmark (Oslo 1970)
 Fragmentary Annals of Ireland CELT University  College Cork
 A Timeline of Early Orkney History orkneyjar.com
 Viking Orkney

Norsk historie
Orknøyane
Jarlar av Orknøyane
Laktam

Laktam er sykliske sambindingar der ringen har ei syreamidbinding. Laktamet β-laktam er med i β-laktam-antibiotika.

Kjelder 

Funksjonelle grupper
Laktam
Amid

Amid (av ammoniakk og -id) eller syreamid er sambindingar mellom ammoniakk  eller eit amin og acylgrupper (syreradikal). Kjende amid er acetamid (), acetanilid () og urea (). Om to acylgrupper er knytte til ammoniakk eller eit primært amin vert sambindingane kalla imid. Amida er til skilnad frå amina ikkje basar, og reagerer nøytralt.

Kjelder 

 
Funksjonelle grupper
Nettroll

Nettroll viser til ulike former for uønskt oppførsel på Internett. Den opphavlege tydinga av ordet viste til folk som skriv feil eller provoserande ting for å få respons.

Trolling i moderne engelsk viser til ein fiskemetode der ein sleper ein krok med påsett agn gjennom vatnet og venter på at noko skal bita på; ein variant av fisketeknikken dorging. Før internettbruken blei trolling brukt som militærslang for det å lura fiendar til å bruka skyts på lokkemiddel i staden for verkelege mål. Eit nettroll kan tilsvarande seiast å slenga ut eit åte, typisk eit upopulært synspunkt, og venta på at nokon tek det. 

Etterkvart har nettroll-omgrepet fått ei vidare tyding, gjerne inspirert av troll frå skandinavisk folketru, eller av bruken av ordet troll om ein stygg eller ubehageleg person. Det kan visa til folk som er kranglevorne eller plagsame, tilmed til personar som plager eller sjikanerer andre på Internett.

Kjelder

Denne artikkelen bygger på «Internet troll» frå ,  den 29. januar 2017.

Bakgrunnsstoff
Ta knekken på nettrollene, online.no

Internett
Bombe

Bombe er nemninga på gjenstandar laga som ein hol lekam av metall eller anna, fylt med stoff som er meint for å drepe menneske, øydelegge bygningar, transportmiddel og anna ved å eksplodere på utpeikte stader. Bomber kan vere fylt med til dømes høgeksplosivt sprengstoff, kjernefysisk sprengladning, giftig gass, brennbart materiale som er vanskeleg å slokke, stoff som gjev mykje røyk. For å få bombene til å eksplodere i rett tid, vert det nytta ulike utløysingsmekanismar som til dømes lunte, fjernstyrte innretningar, tidsur og anna. For bomber som vert sleppte frå fly, kan det nyttast mekanismar som får bomba til å gå av når ho råkar målet.

Ordet bombe vert nytta om både militære våpen, og om ulike former for sprenglekamar nytta av ikkje-militære under konfliktar eller for å terrorisere samfunnet. Bomber kan såleis vere både primitive, heimelaga konstruksjonar eller teknisk avanserte industriprodukt, framstilt og utforma på ulike vis og i ulike storleikar. Sprengbomber er slike bomber som drep og øydelegg ved at høgeksplosivt sprengstoff eksploderer. Gassbomber er bomber som sprengast for å forgifte menneske, dyr, land og vatn ved hjelp av giftig gass og anna stoff. Brannbomber er bomber fylte med napalm eller bensin i form av ein gelé, meint å brenne i hel menneske, setje fyr på bygningar og anna. Atombomber eller hydrogenbomber er bomber som nytter kjernefysiske sprengladningar, og som kan gjere særs store øydeleggingar både ved detonasjonen, og som fylgje av den radioaktive strålinga som oppstår etter detonasjonen. Bomber av militære typar vert frakta mot målet i fly, missil (rakettar) eller dronar; massebombing av byar, slagmarker og installasjonar vert ofte gjort av særskilde bombefly. Bilbomber er primitive bomber laga ved at bilar vert fylt med sprengstoff, særleg nytta av terroristar for å drepe, øydeleggje og skape frykt ved å verte detonert der det er samla mykje folk, eller for å råke bygningar og installasjonar.

Militære våpen
Β-laktam-antibiotikum

β-laktam-antibiotikum er antibiotikum med ein β-laktam-ring. β-laktam-ringen er smelta saman med ein annan ring med anten fem (penam og penem) eller seks (kefam eller kefem) atom. Utviklinga av β-laktam-antibiotikum byrja med oppdaginga av penicillin i 1929.

Bruk som medisin 
Målt i omsetning var antibiotikum med β-laktam i 2003 den viktigaste klassen av antibiotikum, og kefalosporin og penicillin var vidare dei viktigaste β-laktam-antibiotikuma.

β-laktam-antibiotikuma karbapenem er verksame mot mange viktige bakteriar som valdar sjukdom, både gram-positive og gram-negative.

β-laktam-antibiotikum produserte av organismar i naturen er i hovudsak spesifikke for bakterieprotein og ikkje giftige for menneske og pattedyr, men nokre meir breispektra utgåver utvikla i laboratorium kan verka som nyregifter. Dette gjeld ymse kefalosporin og penem. β-laktam-antibiotikum nytta klinisk har òg vore rapporterte å kunna verka som nervegift for visse pasientar.

Genetisk opphav 

I naturen kan både bakteriar og muggsoppar laga β-laktam-antibiotikum. Truleg vart gena for syntese av β-laktam-antibiotikum overført horisontalt frå bakteriar til den sams eukaryote opphavsarten til ei rad artar i soppriket, for kring 370 millionar år sidan. Nokre soppar ser ut til å ha mist evna til å laga β-laktam-antibiotikum etter kvart, medan andre, som gjærsoppane, kan ha skilt seg frå som eigne grupper før genoverføringa hende. Nokre penselmuggsoppar og strålemuggsoppar er mellom muggsoppane som kan laga β-laktam-antibiotikum.

Mellom bakteriane produserer artar i Streptomyces (som Streptomyces lipmanii og Streptomyces clavuligerus) β-laktam-antibiotikum.

Kjelder 

Antibiotika
Laktam
Øyleikane 2017

Øyleikane 2017 vil haldast på Gotland i Sverige i perioden 24. juni til 30. juni. Arrangør av øyleikane er International Island Games Association.

Påmelde 
Alle dei 24 medlemsøyane er påmelde til konkurransane på Gotland.

 
 Alderney 
 
 
 
  
 Frøya

 Gotland (Vert)
 
 
 Hitra

 Wight

 Menorca
 Orknøyene
 Rhodos 
 Saaremaa
 Sark 
 Shetland

 Hebridene 
 Ynys Môn

Referansar

Bakgrunnsstoff 
 Offisielle nettsider

Øyleikane
Idrettstilskipingar i Sverige
Sport i 2017
2017 i Sverige
Dermatofytt

Dermatofyttar er soppar som femnar om tre slekter: Microsporum, Trichophyton og Epidermophyton. For artar med kjønna øksling er det vist at dei høyrer til sekksporesoppfamilien Gymnoascaceae, resten er sette til gruppa imperfekte soppar. Dermatofyttar går til åtak på vev med keratin og valdar ringorm, favus (skurv), skjeggsopp, fotsopp og naglesopp.

Kjelder 

Soppsjukdommar
Issvullsopp

Issvullsopp (Pseudohydnum gelatinosum) er ein gelésopp som veks på bartrestubbar. Soppen har ein geléaktig konsistens, ein isblågrå farge og ei underside med piggar. Han er ikkje rekna for å ha nokon verdi som matsopp.

I Noreg er issvullsopp vanleg på Austlandet.

Kjelder 

Ekte hymeniesoppar
Streptomyces

Streptomyces er ei slekt av myceldannande bakteriar der dei fleste lever i jorda. Nokre artar skil seg ut ved å produsera særs verdfulle antibiotikum, som streptomycin, kloramfenikol, tetrasyklin, erytromycin, klindamycin, vankomycin og andre. Arten Streptomyces griseovirides vert nytta mot sopp.

Arten Streptomyces scabies valdar sjukdomen flatskurv på potet.

Kjelder 

 
Bakterieslekter
Øyleikane 2015

Øyleikane 2015  vart arrangert på Jersey i perioden 27. juni til 3. juli. Dette var andre gongen Øyleikane vart arrangert på Jersey. Arrangør av øyleikane var International Island Games Association.

Deltakarøyar
Alle dei 24 medlemsøyane var påmelde til konkurransane på Jersey.

 Alderney
 
 
 
 
 Frøya
 
 Gotland 
  
 
 Hitra

 Wight
 (Vert)
 Menorca
 Orknøyane
 Rhodos 
 Saaremaa
 Sark
 Shetland

 Hebridene 
 Ynys Môn

Idrettsgrener

Dei offisielle øvingane (antall øvingar i parentes) er lista under. Dei 28 sportsgreinene det vart konkurrert i var:

Medaljestatistikk

Fotnotar 

Øyleikane
Jersey
Sport i 2015
Streptomyces clavuligerus

Streptomyces clavuligerus er ein bakterie i slekta Streptomyces som fyrst vart oppdaga i ein jordprøve frå Sør-Amerika. Han lagar mellom anna kefamycin C, eit β-laktam-antibiotikum.
I tillegg produserer han klavulansyre, som sterkt hemjar fleire β-laktamasar. β-laktamasane er ei enzymgruppe som er viktig for antibiotikaresistens hjå ein del bakteriar.

Kjelder 

Streptomyces
Ronnie Milsap

Ronnie Lee Milsap () er ein USA-amerikansk countrysongar og pianist. Han var ein av dei mest populære og innverknadsrike countryartistane i 1970- og 1980-åra. Han vart ein av dei første suksessrike blinde songarane i country, og ein av dei mest suksessrike og allsidige «crossover»-artistane i si tid, med hittar både i country- og popmarknaden. Dei største hittane hans er «It Was Almost Like a Song», «Smoky Mountain Rain», «(There's) No Gettin' Over Me», «I Wouldn't Have Missed It for the World», «Any Day Now» og «Stranger in My House». Han har vunne seks Grammyprisar og har hatt førti hittar på toppen av countrylista, tredje mest etter George Strait og Conway Twitty. Han vart innlemma i Country Music Hall of Fame i 2014.

Kjelder
Denne artikkelen bygger på «Ronnie Milsap» frå ,  den 7. januar 2017. 
 oppgav desse kjeldene:

Bakgrunnsstoff

USA-amerikanske countryklaverspelarar
USA-amerikanske countrypianistar
USA-amerikanske countryartistar
USA-amerikanske songarar
Blinde musikarar
Musikarar frå Nord-Carolina
Folk frå Robbinsville i Nord-Carolina
Grammy-vinnarar
Grand Ole Opry-medlemmar
Musikarar frå Appalachia
Sandy Posey

Sandy Posey () er ein amerikansk popsongar, med suksess i 1960-åra med singlar som «Born A Woman» og «Single Girl» i 1966. Ho vert ofte skildra som ein countrysongar, men som Skeeter Davis (som ho ofte vert samanlikna med) har ho gjeve ut musikk i forskjellige sjangrar. Posey hadde fire hitsinglar i USA, tre av dei nådde 12. plassen på singellista.

Ho starta karrieren som studiomusikar og song mellom anna for Elvis Presley og på Percy Sledge sin «When a Man Loves a Woman». Andre songarar ho har sunge for er Joe Tex, Bobby Goldsboro og Tommy Roe.

Diskografi

Album

Singlar

Kjelder

Denne artikkelen bygger på «Sandy Posey» frå ,  den 7. januar 2017. 
 oppgav desse kjeldene:

Bakgrunnsstoff
[ Allmusic]
Countrypolitan 

Folk frå Jasper i Alabama
USA-amerikanske countrysongarar
USA-amerikanske låtskrivarar
USA-amerikanske songarar
USA-amerikanske pop songarar